बंगाल CM से भी मिले थे, ममता ने शॉल ओढ़ाकर स्वागत किया
Bollywood Superstar Salman Khan To Meet West Bengal CM Mamata Banerjee At Her Residence. बॉलीवुड एक्टर सलमान खान आज कोलकाता जाएंगे। वह ईस्ट बंगाल फुटबाल क्लब के ग्राउंड में दबंग द टूर रीलोडेड नाम के एक प्रोग्राम में शामिल होंगे
बॉलीवुड एक्टर सलमान खान 14 साल बाद शनिवार को कोलकाता पहुंचे। यहां एक्टर ने ईस्ट बंगाल फुटबाल क्लब के ग्राउंड में 'दबंग द टूर रीलोडेड' नाम के लाइव शो में परफॉर्म किया। इस प्रोग्राम में उन्हें ईस्ट बंगाल फुटबाल क्लब के अधिकारियों ने इनवाइट किया था।
इससे पहले शाम को सलमान ने पश्चिम बंगाल की मुख्यमंत्री ममता बनर्जी से कालीघाट स्थित उनके आवास पर मुलाकात की। मुख्यमंत्री ने शॉल ओढ़ाकर एक्टर का स्वागत किया। फिर दोनों ने हाथ जोड़कर एक-दूसरे को नमस्कार किया। इसके बाद दोनों ने घर के बाहर मौजूद लोगों का अभिवादन स्वीकार किया। मीडिया रिपोर्ट्स के मुताबिक, उन्होंने सीएम से मिलने के लिए समय मांगा था।
धमकियों को लेकर किए गए सुरक्षा के कड़े इंतजाम
तृणमूल कांग्रेस के प्रवक्ता कुणाल घोष ने ट्वीट कर बताया था कि सलमान खान 13 मई को मुख्यमंत्री ममता बनर्जी के घर जाएंगे। वो उनसे मिलने के बाद ईस्ट बंगाल मैदान में मेगा शो करेंगे। अभिनेता करीब 14 साल बाद कोलकाता आ रहे हैं। उन्हें हाल में मिली धमकियों के कारण सुरक्षा के कड़े इंतजाम किए गए हैं। कोलकाता पुलिस ने भी अलग से खास इंतजाम किए हैं।
हाल में मिली धमकियों के कारण शो में हुई देरी
सलमाल खान को हाल के दिनों में कई बार जान से मारने की धमकियां मिली है। इसी वजह से उनकी कोलकाता यात्रा में देरी हुई। उनका यह प्रोग्राम पहले ही फिक्स हो गया था, लेकिन धमकियों के कारण उनका आना टलता रहा।
शो में शामिल होंगे कई बॉलीवुड स्टार
मीडिया रिपोर्ट्स के मुताबिक, सलमान खान शुक्रवार शाम कोलकाता के नेताजी सुभाष चंद्र बोस इंटरनेशनल एयरपोर्ट पहुंचे थे। इस प्रोग्राम में सलमान के साथ जैकलीन फर्नांडीज, कैटरीना कैफ, सोनाक्षी सिन्हा, पूजा हेगड़े, प्रभुदेवा, गुरु रंधावा के अलावा कई अन्य बॉलीवुड स्टार भी मौजूद रहे। सलमान ने अपने कोलकाता दौरे के बारे में वीडियो बनाकर अपने फैंस को जानकारी दी थी। दबंग खान के इस शो के टिकट की कीमत 699 रुपए से लेकर 4000 रुपए तक थी।
सलमान खान से जुड़ी ये खबरें भी पढ़ सकते हैं...
सलमान खान को जान से मारने की धमकी, ईमेल में लिखा- लॉरेंस का इंटरव्यू नहीं देखा तो देख लो
सलमान खान को ईमेल के जरिए धमकी मिली। रोहित नाम के व्यक्ति ने लॉरेंस और गोल्डी बराड़ के नाम से धमकी भरा ईमेल भेजा। सलमान की टीम को मिले ईमेल में लिखा कि अगर तेरे बॉस सलमान को मैटर क्लोज करना है तो बात कर ले। वर्ना अगली बार सीधे झटका मिलेगा। पूरी खबर पढ़ें...
सलमान खान को मिली Y+ सुरक्षा, लॉरेंस बिश्नोई गैंग से मिल रही थी जान से मारने की धमकी
बॉलीवुड एक्टर सलमान खान को मुंबई पुलिस की ओर से Y+ सिक्योरिटी दी गई है। दरअसल, सलमान को काफी समय से जान से मारने की धमकियां मिल रही थीं, जिसके बाद उनकी सुरक्षा बढ़ा दी गई है। उनको धमकियां उसी गैंग से मिल रही थीं, जिस पर पंजाबी सिंगर सिद्धू मूसेवाला की हत्या करने का आरोप है। पूरी खबर पढ़ें...